### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Det foreslås

at der gennemføres en analyse af budgettildelingsmodellerne til hjemmepleje og plejehjem i Sundhed og Omsorg og at budgettildelingen på den baggrund genvurderes med henblik på at sikre en højere grad af budgetsikkerhed på plejehjemmene og i hjemmeplejen.

Baggrund

Byrådet er i gang med at tage et opgør med den tidligere styringsmodel, der baserede sig på [adresse] og har indført [adresse] som en ny ramme for den måde vi gerne vil arbejde på.

I SF har vi et ønske om, at vi i høj grad går bort fra at have aktivitetsbestemt afregning til vores arbejdspladser. Det er en bureaukratisk og tung måde at tildele budgetter på, som anvendes i store dele af den offentlige sektor.

Vi synes at der er langt vigtigere incitamenter, end at man hele tiden skal maksimere bundlinjen. Derudover er det usundt at aktivitetsbestemt afregning kan gøre, at man mister økonomi, hver gang man lykkes godt med en opgave. Det dræber arbejdsglæden, når man får et lavere budget for at lave en god indsats.

Stillet af SF’s byrådsgruppe

Rolf Jakobsen, Ritt Dam, Rosa Brandt og Jarl Eriksen (ordfører).